أعلن محمد اليوبي، مدير مديرية الأوبئة ومحاربة الامراض، بللي تم مراقبة 21 ألف و 805 شخص بمختلف نقاط العبور فالمملكة. وكشف اليوبي، خلال مناقشة موضوع “تداعيات انتشار وباء كورونا” في لجنة القطاعات الأنتاجية بمجلس النواب، صباح اليوم الجمعة، بلي تم لحد الآن التقصي بشأن 5 حالات مشتبه فيها فالحدود، واللي دارت التحاليل لمعرفة واش مصابة بالفيروس ولا لا. وأفاد بللي نقاط العبور اللي كاينة فالمغرب واللي كتتبم مراقبة فيها الناس اللي كيدخلو للبلاد 33، وكتتمثل 16 لمطار، و14 ميناء، و3 ديال نقاط العبور البرية. وكانو صحافيين، فالندوات التواصلية معاهم، سولوا وزارة الصحة ومدير مديرية الأوبئة على علاش ما تمش إلغاء الخطوط والرحلات اللي كتربط المغرب بالدول الموبوئة، لكن هذ الأخير أكد بللي هذشي ماشي من اختصاصهم وبللي اللجنة الوطنية للقيادة هي اللي كيمكن ليها تقرر. وكان بلاغ مفبرك منسوب لوزارة الصحة دار ضجة كبيرة، كيتكلم على تعليق الخطوط الجوية بين المغرب والطاليان بعدما تفشى فهذ الأخيرة الفيروس، وهو البلاغ اللي خرج رئيس الحكومة كيكذبو فتدوينة ليه. ولحد الساعة وصل عدد الحالات المشتبه فيها ل50 حالة فالمغرب، منها 48 حالة مستبعدة و2 حالات مؤكدة. 
اليوبي: راقبنا 21 ألف مسافر جا من برا باش نعرفو واش فيه “كورونا” ولا لا